google/wiki40b huggingface dataset:
Aeronautical Information Publication

Aeronautical Information Publication (AIP) er definert av ICAO som en publikasjon utgitt av, eller med tillatelse av, gjeldende statlig eller nasjonal myndighet og inneholdende luftfartsinformasjon av varig natur som er viktige for flytrafikk. De er utformet slik at de fungerer som en manual som inneholder en grundig redegjørelse for regler, prosedyrer og annen informasjon av viktighet for flytrafikk i landet som omtales. De er vanligvis utstedt av eller på vegne av den sivile luftfartsadministrasjonen.
Struktur og innhold i dokumentet er standardisert etter internasjonale avtaler via ICAO. AIP-er består normalt av tre deler, – GEN (general), ENR (en route) og AD (aerodrome). Dokumentet inneholder kart; flesteparten av disse er i AD seksjonen hvor alle offentlige flyplasser beskrives med detaljer og kartblad.
AIP-er blir holdt løpende oppdatert via revisjoner som publiseres fortløpende. Endringer blir publiseringen etter en rotasjon kjent som AIRAC (Aeronautical Information Regulation And Control), hvor det blir publisert en oppdatering per 28 dager. Dette omtales som Single AIRAC. Publiseringer innenfor 56 dager omtales som Double AIRAC. Disse publiseringene skal være mottatt i god tid forut for endringer slik at brukere av slike luftfartsdata kan oppdatere sine flight management systems (FMS) i god tid før endringene blir gjennomført. Mindre viktige endringer kan publiseres utenfor den normale rotasjonen.
I enkelte land er AIP-er uformelt omtalt som Airman's Manual og som Air Pilot.
Stuart Holden

Profesjonell spill-karriere

Før sin profesjonelle karriere spilte Holden Counter-Strike, og gikk under aliaset Holden og spilte for Forsaken (USA). I løpet av hans tid med laget hjalp han dem til en andreplass i WCG 2002-kvalifiseringen og til 8.-plass i CPL Summer 2003. Han sluttet å spille det da han begynte å spille fotball på alvor, for Clemson University og dette ledet han til hans MLS karriere.
Solum Forlag

Solum Forlag er et uavhengig norsk bokforlag, grunnlagt i 1973 av Knut Endre Solum. Forlaget ble til som en forlengelse av kulturtidsskriftet Ergo, hvor både Stein Mehren og André Bjerke var flittige bidragsytere. Fra 2013 har forlaget vært en del av forlagsgruppen BVT, som forlagene Bokvennen forlag AS , Vidarforlaget AS, Transit AS og Pandora forlag AS også inngår i, og fikk da adressen Universitetsgata 14, 0164 Oslo.
Forlaget utgir norsk og utenlandsk skjønnlitteratur, og noe vitenskapelig litteratur. Forlaget har markert seg med en bred satsing på klassisk russisk litteratur, blant annet Fjodor Dostojevskijs samlede verker.
Solum Forlag stod en tid også for driften av St. Olav forlag.
Parque El Virrey

Parque Lineal y Corredor Ecológico de Ronda El Virrey, vanligvis omtalt som Parque El Virrey, er en park nord i Bogotá. Parken dekker ett kvartal i bredden, langs Calle 88, den er lang og strekker seg fra Carrera Séptima til Autopista Norte. Parken har tre gangstier, tre sykkelstier, seks lekeplasser og en rekke drikkefontener for både mennesker og kjæledyr. I midten av parken går det en kanal.
Klade

En klade (av gml.gr. κλάδος, klados = gren eller gruppe) er en systematisk enhet i biologien og brukes i forbindelse med kladistikk. Uttrykket er en direkte oversettelse av det engelske faguttrykket «clade», og uttales vanligvis kleid også på norsk. Det formelle navnet er monofyletisk taxon.
En klade er en gruppering i et stamtre som inkluderer en felles stamfar og alle etterkommere (levende og utdøde) av denne stamfaren. Vanligvis angis en klade som to arter (med + i mellom), der alle etterkommere etter de to artenes siste felles stamfar regnes med til gruppa. Hvis gruppa har flere opphav er den ikke en systematisk enhet, og hvis noen av gruppas medlemmer ikke regnes som medlemmer i gruppa, er det en grade.
Gaelic Athletic Association

Gaelic Athletic Association (GAA, irsk Cumann Lúthchleas Gael) er en irsk organisasjon som fremmer gæliske idretter, spesielt hurling, camogie, gælisk fotball, gælisk håndball og rounders. GAA er også involvert i promotering av irsk musikk og dans, samt irsk språk.
GAA er organisert etter Irlands tradisjonelle inndeling i grevskap og sogn, og er aktiv både i Irland og Nord-Irland. Den er øyas største organisasjon, med 800 000 medlemmer blant øyas drøyt 5 millioner innbyggere.
Leukemi

Symptomer

Skader på de bloddannende organene resulterer i brist på blodplater, som er viktige i blodets levringsprosess. Dette gjør at personer med leukemi kan få blåmerker eller blødninger. I tillegg gjør sykdommen pasienten slapp og trøtt. Røde blodlegemer trengs for å transportere oksygen rundt i kroppen.  Bein- eller leddsmerter kan oppstå. Hodepine og brekninger kan indikere at kreft har spredd seg til sentralnervesystemet. Man har også en større tendens til å få infeksjoner, da produksjonen av de hvite blodcellene, kalt leukocytter, også er kompromittert.
Ved kronisk myelogen leukemi er milten ofte forstørret. Forstørrede lymfekjertler er det vanligste kliniske tegnet på kronisk lymfatisk leukemi, men også ved KLL kan milten bli stor.

Behandling

Ofte blir leukemi behandlet med cellegift og stråling. Begge metodene blir også brukt i kombinasjon med hverandre. Noen ganger er beinmargstransplantasjon nødvendig – men dette er en risikabel behandling, som ikke kan tilbys alle. Ny frisk beinmarg kan gjenskape et funksjonelt immunforsvar. For KML har man utviklet en medisin kalt Glivec (STI571), som foreløpig har gitt lovende resultater mtp. å kontrollere sykdommen. Behandling av leukemi er likt hos barn som hos voksne.
Sigurd Lodvesson

Sigurd Lodvesson (født ca. 960. død 23. april 1014), norrønt Sigurðr Hlǫðvisson, også kalt for Sigurd Digre, sønn av Lodve Torfinnsson, og etterfulgte sin far som jarl over Orknøyene og styrte mellom 991 – 1014. Han var en betydelig maktfaktor nord for Skottland, noe som vises ved at han ble gift med Olith, den yngste av av den skotske kongen Malcolm IIs tre døtre. De fikk sønnen Torfinn Sigurdsson Rike som også ble jarl av Orknøyene.
Trev

Et trev er en bygning, eller en del av et uthus, som blir brukt som en ekstra lagerplass. På en eksisterende bygning er trevet den øverste delen av bygningen (under mønet). Karakteristisk for et trev er skråtak og lav takhøyde ved veggene. Det vil si at man som regel ikke kan gå oppreist på hele gulvet.
Tinian

Tinian (chamorro: Tinian) er en øy i Nord-Marianene i vestre Stillehavet.

Historie

Marianene har trolig vært bebodd av polynesier siden 1500-tallet f.Kr. Det finnes fremdeles flere megalittiske rester, såkalte «Latte stones», som Taga House. Øygruppen ble oppdaget av portugiseren Ferdinand Magellan i mars 1521 som da navnga øyene «Las Islas de Los Ladrones». Øyene havnet i 1667 under spansk tilhørighet og ble omdøpt til «Islas de las Marianas». Under første verdenskrig ble området okkupert av Japan. Japan beholdt forvaltningsmandat over området av Folkeforbundet ved Versaillestraktaten i 1919. Marianene inngikk siden i det japanske stillehavsmandatet. Under den japanske forvaltningen ble det foredlet sukker på øya.
USA erobret øya under andre verdenskrig under slaget om Tinian i 1944, og bygde siden ut flygeområdet. Flyplassen ble senere rullebanen for flyene som bar med seg de første atombombene som ble brukt i krig. 6. august 1945 lettet B-29-bombeflyet Enola Gay med kaptein Paul W. Tibbets og bomben med kodenavn «Little Boy» mot Hiroshima. 9. august lettet Bock's Car med kaptein Frederick C. Bock og bomben med kodenavn «Fat Man» mot Nagasaki. I 1953 ble den japanske krigeren Susumu Maruta funnet i en hytte på øya, og akkurat som Shoichi Yokoi på Guam fortsatt var på sin post helt uvitende om at krigen var over.

Geografi

Tinian er den tredje største øya blant Nord-Marianene og ligger ca. 4,5 km sørvest for hovedøya Saipan og ca. 163 km nordøst for Guam. Geografisk ligger øya i Mikronesia og de geografiske koordinatene er 14°57′ N og 145°38′ Ø. Øya er av vulkansk opprinnelse og har et samlet areal på ca. 101 km² med en lengde på ca. 20 km og bredde på ca. 9 km. Den høyeste toppen er Kastiyu / Mount Lasso på ca. 170 moh. Befolkningen angis til ca. 3 600 innbyggere. Hovedstedet San Jose, med ca. 1 500 innbyggere, ligger på øyas sørvestre del. Øya har også en flyplass, Tinian Airport (flyplasskode «TIQ») for internasjonale fly.
North Cape Golf Club

North Cape Golf Club er en golfklubb i Finnmark. Klubben har en helt ny golfbane, Banak Links Golfpark, som ligger langs sjøen på østsiden av Lakselv lufthavn og består av en 9-hulls golfbane, med tre utslagssteder samt et treningsområde med driving range, puttegreen og nærspillsområde. Total lengde på banen er ca. 2800 meter. 
Banen er Norges eneste ekte links golfbane. En linksbane kjennetegnes ved sanddynelandskap ned mot sjøen. Slik var de opprinnelige golfanleggene i Skottland, der golfsporten har sine røtter.
Banen ble offisielt åpnet 13. august 2010 kl 12.00.
Marginalskatt

Marginalskatt er den skatt som betales av den siste kronen skatteyteren har tjent. Marginalskatt må ikke forveksles med gjennomsnittsskatt. I et skattesystem med bunnfradrag, andre fradrag og en progressiv satsstruktur, vil marginalskatten alltid være høyere enn gjennomsnittsskatten.
Gambias sentralbank

Gambias sentralbank (engelsk: Central Bank of The Gambia – CBG) er sentralbanken i Gambia. Den har hovedkontor i hovedstaden Banjul.

Organisasjon

Pr mai 2016 er Amadou Colley sentralbanksjef og styreformann. Han overtok etter Momodou Bamba Saho i desember 2010.
Sentralbanksjefen har to visesentralbanksjefer, som har ulike ansvarsområder. Den ene har ansvar for avdelingene Finansiell overvåking, Utenriks og Mikrofinans, mens den andre har ansvaret for avdelingene Banktjenester, Administrasjon, Finans og Informasjonsteknologi.
Styret er bankens øverste organ.
Thor Thommesen (1873–1947)

Utdannelse

Han var eldste sønn til Jens T. Thommesen og Gunhild Birgithe (Gitta) Jensen (1845–1937). Han tok artium i Latin i Arendal i 1882, og i perioden 1893 til 1895 studerte han kjemi ved den tekniske høyskolen i Berlin, og senere ved Technische Universität Berlin og deretter ved Université de Fribourg i Sveits, hvor han tok doktorgraden i kjemi (dr. philos) 25. januar 1898.

Arbeid

Etter at faren døde i 1897 reiste han hjem til Norge, hvor han arbeidet i familieselskapet Handelshuset Thommesen – Smith, først i T. Thommesen & Søn, så ble han sjef for de to nystartede aksjeselskapene Smith & Thommesen AS og AS Rygene Træmassefabrikker. De to siste er senere slått sammen til Rygene - Smith & Thommesen. Thor Thommesen drev firmaene sammen med broren Olaf Thommesen og Mads Henrik Smith. I 1916 besto styret av Olaf Thommesen, Mads Henrik Smith og Nicolai B. Herlofson. Suppleanter (vara) til styre var Julius Stephansen og Julius M. Smith. Den første kvinnen i styret var Gunhild Birgithe Thommesen (Gitta) som var styremedlem fra 1923, da Olaf Thommesen døde, til 1926, da Thor Thommesens sønn, Jens T. Thommesen trådte inn i styret.

Ekteskap og barn

Thor Thommesen giftet seg 29. september 1900 med kjøpmann- og skipsrederdatter Birgithe (Bibi) Christensen (1877–1941). De bodde i Kirkegaten 5, men hadde sommerbolig på Hisøy. Sammen fikk de barna: Jens Thomas (f. 1902), Gudrun (f. 1905) og Hanne (f. 1909).
Borrby

Borrby er et tettsted i Simrishamn kommune i Skåne län i Sverige. Det ligger på Österlen mellom Simrishamn og Ystad. I 2010 hadde tettstedet  innbyggere.
I Borrby finnes det både industri og jordbruk. Av servicetilbud har Borrby apotek, helsestasjon, pizzeria, restaurant, dagligvarebutikk, postkontor og sparebank. I Borrby ligger også Sankta Maria kyrka, en kirke som stammer fra 1100-tallet. 
Borrby har en fotballklubb, Borrby IF, som ble grunnlagt i 1926. De spiller i herrenes 6. divisjon. Hjemmebanen er Borresvall, en idrettsplass i utkanten av byen.
Akklamasjon

Akklamasjon (fra latin tilrop) er en markant ytring av enighet, eller bifall, oftest i form av håndklapping og applaus. Ved bruk av akklamasjon i organisasjoner i forbindelse med valg eller avstemmelser kreves ikke stemmesedler. I noen tilfeller nyttes metoden for å veie to valgmuligheter opp i mot hverandre. Der vil den tydeligste akklamasjon vise hvilket valg flertallet ønsker. Den vanligste bruken av akklamasjon er når en person eller et forslag står til avstemning uutfordret.
I liturgisk sammenheng er akklamasjon en kort hymne eller en tekst som menigheten sier sammen, f.eks. at det synges "Halleluja" før og etter en tekstlesning.

Bruk

Norske partiledere velges og gjenvelges ofte ved akklamasjon.
Akklamasjon brukes ofte for å godkjenne årsberetninger, innkallinger eller andre rapporter eller lister som skal vedtas eller godkjennes. Ordstyrere og referenter på årsmøter velges vanligvis ved akklamasjon.
Pave Johannes Paul II avskaffet i 1996 muligheten for å velge pave ved bruk av akklamasjon. Før dette kunne kardinalene "quasi afflati Spiritu Sancto" - som på Den hellige ånds inspirasjon, fritt og spontant, enstemmig og høylydt, slutte seg til et forslag og utrope en kandidat til pave uten å gå til avstemning.
Boyz II Men

Historie

Boyz II Men var originalt en kvintett, dannet på skolen Philadelphia High School for the Creative and Performing Arts i 1988 under navnet  Unique Attraction. Det ene medlemmet, Marc Nelson, forlot gruppen til fordel for en solokarriere før gruppen spilte inn sin første studioplate. 
På 1990-tallet ble Boyz II Men kjent gjennom Motown Records som en kvartett. Sangen End of the Road fra 1992 nådde topplistene over hele verden. Sangen lå blant annet hele 13 uker på førsteplass på den amerikanske musikklista Billboard Hot 100 I Norge lå sangen i ni uker på VG-lista Topp 20, og nådde en 3.-plass. Den påfølgende hitsinglen I'll make love to you fra 1994 nådde også hitlistene over hele verden, med 14 uker på topp i USA. I Norge lå sangen på VG-lista i fire uker i 1994, og nådde en 5.-plass.
Boyz II Men samarbeidet med Mariah Carey om sangen One sweet day i 1995. Musikkvideoen til sangen var helt enkel, og viser Carey og Boyz II Men under opptak i studio. Sangen holder fortsatt (pr. 29. november 2011) rekorden som den sangen som har ligget lengst på 1.-plass på Billboard Hot 100, med hele 16 påfølgende uker. I Norge lå sangen på VG-lista Topp 20 i 13 uker i årsskiftet 1995/1996, men nådde kun opp til en 6.-plass som best.
På grunn av helsemessige utfordringer måtte medlemmet Michael McCary forlate gruppen i 2003. I dag er gruppen en trio med medlemmene Nathan Morris, Wanya Morris, (som ikke er i slekt) og Shawn Stockman. 
De seneste årene har gruppen blant annet utgitt et coveralbum (Love i 2009), og medvirket på Justin Biebers album Under the Mistletoe (2011).

Utmerkelser

Boyz II Men vant fire Grammy Awards på 1990-tallet, og trioen var også nominert til to Grammies i 2009.
Magasinet Billboard ga Boyz II Men en fjerdeplass på kåringen over 1990-tallets beste artister.
Flerårsmagasin

Flerårsmagasin (også kalt tørrårsmagasin eller overreguleringsmagasin) er et reguleringsmagasin til produksjon av vannkraft som er stort nok til å lagre mer vann enn det som faller som nedbør i et normalår. Med et flerårsmagasin kan det lagres vann i år med høy nedbør som kan benyttes til kraftproduksjon i år med lav nedbør (tørrår). Vannføringen til kraftverket vil dermed bli mer uavhengig av de årlige variasjonene i tilsig i nedbørsfeltet.
På grunn av sin funksjon må flerårsmagasiner nødvendigvis være store, og blant Norges største reguleringsmagasiner er mange flerårsmagasiner, så som Storglomvatnet, Blåsjø og Svartevatn-magasinet.
Martinsville Speedway

Martinsville Speedway er en bane som brukes av den amerikanske motorsporten NASCAR, som ligger i Martinsville, Virginia. Banen er 846 meter lang, og dermed den korteste banen i NASCARs Nextel Cup. Banen var også en av de første asfalterte banene i NASCAR, bygget av H. Clay Earles i 1947. Banen blir ofte kalt binders-formet, og har en helning på kun 12° i svingene. Kombinasjonen av lange rettstrekker og flate, smale svinger sørger for at førerne må bremse hardt inn i svingen, og akselerere jevnt ut igjen.
Banen ble bygget og eiet i et samarbeid mellom brødrene Jim og Bill France Jr. og H. Clay Earles, majoritetseieren, sammen med døtrene Dorothy Campbell og Mary Weatherford, samt Dorothy Campbells barn, Sarah Fain og Clay Campbell. I 2004 ble banen solgt til International Speedway Corporation for 192 millioner amerikanske dollar.
Vinnerne av Martinsvilles Nextel Cup og Whelen Modified Tour-løp vinner en bestefarsklokke som trofé i stedet for det vanlige troféet, grunnet Martinsvilles tradisjonelle møbelindustri.
Banen er arena for to løp i Nextel Cup, DirecTV 500 i april og Subway 500 i oktober, i tillegg til løp i Busch Series, Craftsman Truck Series og Late Model Stock Car Series. Banen har planer om å bygge 20 000 nye sitteplasser langs den ene strekken, noe som vil øke kapasiteten til mer enn 85 000 sitteplasser, men dette har ikke blitt nevnt etter at banen fikk nye eiere i 2004.
Laredo gasskraftverk

Laredo gasskraftverk er et varmekraftverk i Webb County, i delstaten Texas i det sørlige USA. Anlegget har en installert produksjonskapasitet på 264 MW fordelt på 2 like store turbiner. Operatør er energiselskapet Topaz Power Group LLC. 
Kraftverket stod ferdig utbygd i 2008. Brenselkilden er naturgass.
Jørgen Dahl Moe

Personlig liv

I tillegg til sang er han også aktiv fotballspiller. Han blir brukt til alt fra forestillinger til annen form for underholdning. Han er sønn av Elisabeth Dahl Moe, som er tannlege i Andebu.
Kari Trestakk

Kari Trestakk, også skrevet Kari trestakk, er et undereventyr nedskrevet av Peter Christen Asbjørnsen fra muntlig kilder i Røyken og gjengitt første gang i Norske Folkeeventyr fra 1843. Eventyret, som i andre varianter kalles Askepott eller Cinderella, er kjent i 50 oppskrifter i Norge og er et av de mest kjente og populære i eurasisk eventyrtradisjon. Mens Askepott i brødrene Grimms samling fra 1812 har henvisninger til det gamle tyske føydalsamfunnet med borger og slottsball, møter det norske bondesamfunnets Kari Trestakk kongssønnen utenfor kirken under og etter gudstjenesten. En annen variant som Asbjørnsen og Moe samlet inn, og utga i 1852, er eventyret om Lindedronningen.
2B14 Podnos

2B14 Podnos (russisk: 2Б14 «Поднос») er en sovjetisk 82-mm bombekaster fra de tidlige 1980-årene. Den er ennå i bruk, blant annet i lette infanteriavdelinger i Russland. Det vanlige er et batteri på 6 for hver infanteribataljon.
Jurij Vojnov

Landslaget

Han deltok i flere internasjonale turneringer for Sovjetunionen. Han ble europamester i fotball i 1960.
Old

Old var en norsk tegneserie som gikk i barnebladet Magne fra utgivelse nummer 8 1980 til utgivelse nummer 10 i 1981. Serien ble tegnet av forfatter, kunstner og tegneserietegner Thore Hansen. Hansen ble tildelt Kirke og kulturdepartementets tegneseriepris for serien i 1980. Serien ble utstilt på Henie-Onstad kunstsenter i 1981.
Tegneserien er en science-fiction-historie og handler om en fremtid når de få gjenværende menneskene for lengst har forlatt jorda. Old er den eldste av de som seilte gjennom universet. Noen sa han hadde vært der ute i tusen år, mens andre mente det måtte være tusen ganger tusen år. Hans liv var en evig reise – uten mål og slutt. På sine reiser møter han blant annet de vise Shimoolene – skapninger som også går igjen i Hansens populære bøker i Skogland-serien.
Tegneserien er inspirert av science-fiction-boken The City skrevet av Clifford D. Simak fra 1952.
Albatrossmuseet

Episoden

Under utlegging av miner i russisk territorialfarvann ble Albatross og dets følgefartøy angrepet av fire russiske fartøy, hvorav tre panserkryssere. Albatross ble alvorlig skadet og flyktet mot østkysten av Gotland  bak Östergarnsholm der hun ble satt på grunn under fortsatt beskytning på svensk territorialfarvann av forfølgende russiske fartøy. 
I striden ble 27 av besetningen drept. 26 av de døde tyske sjømennene ble begravet på Östergarns kirkegård, mens en hadde falt over bord og ikke ble funnet. Ytterligere to  besetningsmedlemmer døde under transporten til Roma på Gotland og ble begravet på Björke kirkegård. De overlevende fra den tyske besetningen ble internert, først i Roma og deretter ved Blåhäll i Tofta. I 1917 ble de flyttet til en leir i Skillingaryd i Småland.
Albatross ble boksert til Karlskrona, hvorfra hun etter krigens slutt ble levert tilbake til Tyskland. Hendelsen foranlediget en svensk protest til den russiske regjeringen, som bad om unnskylding.
Frans Hals

Frans Hals (født i Antwerpen 1582 el. 1583, død i Haarlem 26. august 1666) var en nederlandsk maler, som sammen med Rembrandt regnes som en av Nederlands store portrettkunstnere.

Liv og virke

Hals flyttet til Haarlem fra Antwerpen da han fortsatt var barn. Han spesialiserte seg i én malersjanger, og oppfant nye komposisjoner – fra bysten til enkeltpersoner, til store scener som representerte gruppeportretter. Noen av hans største verk er fortsatt i Haarlem, hvor Hals bodde nesten hele livet.
Lite er kjent om ham som elev og om hans tidlige verker, selv om han ble påvirket av studiene med den lærde maleren Karel van Mander, som fremdeles fulgte høyrenessansetradisjonen. I 1616, da han ikke lenger var ung, malte han sitt første store gruppeportrett, «Banketten for offiserene i St. Georgs skytterlag», som nå henger i Frans Hals Museum i Haarlem.
Etter dette arbeidet utviste maleren stor frihet fra de tidligere rigide oppstillingene, og portretterte grupper i bevegelse, utført vibrerende, livlig og freidig, med hurtige penselstrøk og en rik bruk av farge.
Den kromatiske effekten og raske utføringen, som ikke henger seg opp i detaljer, men favner de flyktige uttrykkene til personene, er karakteristisk for Hals' portretter inntil 1610.
Hals ble kjent med den caravaggeske stilen gjennom Utrecht-skolens malerier, og han bruker ofte diagonalt lys og nøytral grundering, mens hans tette, tykke maling minner om Rubens og Antwerpen-skolen.
Han er og var en kjent maler – han hadde et effektivt verksted med mange elever og etterfølgere, han malte store offisielle portretter og bilder av aristokratiske beskyttere, og ved noen tilfeller modeller fra hverdagslivet, som drankere, fiskergutter, vertshusjenter, fløytespillere, sigøynerskjønnheter og gamle hekser, alle avbildet med en følelsesmessig og kommunikativ umiddelbarhet.
Hals malte sine lerreter uten å lage skisser, med en teknikk som vi kanskje kan kalle «impresjonistisk». Bildene ble studert av noen franske mestere fra 1800-tallet. Etter 1640, som i Rembrandts sene malerier, utviklet Hals en kald palett og så ut til å konsentrere seg om svart og hvitt, som noen ganger gav dramatisk spenning.
Hals var medlem av Sint-Lucasgildet i Haarlem fra 1610.
Nordic Quartet

Nordic Quartet er et musikkalbum med John Surman, Terje Rypdal, Karin Krog og Vigleik Storaas, utgitt i 1995.
Cédric Soares

Landslaget

11. oktober 2014 fikk han sin første landskamp for Portugal mot Frankrike. 18. juni 2017 scoret han sitt første landslagsmål for Portugal mot Mexico.
Han ble tatt ut i Portugals EM-tropp til EM i Frankrike 2016.
Han ble tatt ut i Portugals tropp til FIFA Confederations Cup 2017 i Russland.
Han ble tatt ut i Portugals tropp til VM i fotball 2018 i Russland.